stanford-oval/wikipedia huggingface dataset:
Nocera Superiore
Talous ja liikenne

Noceran Superioren talouselämä perustuu monipuoliseen maatalouteen ja teollisuuteen; kaupungissa on muun muassa metalliteollisuutta. Noceran Superioren rautatieasema, Stazione di Nocera Superiore, sijaitsee rataosuudella Napoli–Salerno 39,1 kilometriä Napolin päärautatieasemalta. Etäisyys Nocera Inferioren asemalta on kolmisen kilometriä länteen. Keskeinen maantieyhteys on Strada statale 18 Tirrena Inferiore, josta on pääsy Autostrada A 3:lle (Napoli–Salerno) Nocera Inferioren ja Cava de’ Tirrenin liittymistä.
Aiheesta muualla

Wikimedia Commonsissa on kuvia tai muita tiedostoja aiheesta .
Nocera Superiore, Campania, Italia — Sunrise, Sunset, and Daylength
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: it:Nocera Superiore
Salernon maakunta
Acerno | Agropoli | Albanella | Alfano | Altavilla Silentina | Amalfi | Angri | Aquara | Ascea | Atena Lucana | Atrani | Auletta | Baronissi | Battipaglia | Bellizzi | Bellosguardo | Bracigliano | Buccino | Buonabitacolo | Caggiano | Calvanico | Camerota | Campagna | Campora | Cannalonga | Capaccio | Casal Velino | Casalbuono | Casaletto Spartano | Caselle in Pittari | Castel San Giorgio | Castel San Lorenzo | Castelcivita | Castellabate | Castelnuovo Cilento | Castelnuovo di Conza | Castiglione del Genovesi | Cava de’ Tirreni | Celle di Bulgheria | Centola | Ceraso | Cetara | Cicerale | Colliano | Conca dei Marini | Controne | Contursi Terme | Corbara | Corleto Monforte | Cuccaro Vetere | Eboli | Felitto | Fisciano | Furore | Futani | Giffoni Sei Casali | Giffoni Valle Piana | Gioi | Giungano | Ispani | Laureana Cilento | Laurino | Laurito | Laviano | Lustra | Magliano Vetere | Maiori | Mercato San Severino | Minori | Moio della Civitella | Montano Antilia | Monte San Giacomo | Montecorice | Montecorvino Pugliano | Montecorvino Rovella | Monteforte Cilento | Montesano sulla Marcellana | Morigerati | Nocera Inferiore | Nocera Superiore | Novi Velia | Ogliastro Cilento | Olevano sul Tusciano | Oliveto Citra | Omignano | Orria | Ottati | Padula | Pagani | Palomonte | Pellezzano | Perdifumo | Perito | Pertosa | Petina | Piaggine | Pisciotta | Polla | Pollica | Pontecagnano Faiano | Positano | Postiglione | Praiano | Prignano Cilento | Ravello | Ricigliano | Roccadaspide | Roccagloriosa | Roccapiemonte | Rofrano | Romagnano al Monte | Roscigno | Rutino | Sacco | Sala Consilina | Salento | Salerno | Salvitelle | San Cipriano Picentino | San Giovanni a Piro | San Gregorio Magno | San Mango Piemonte | San Marzano sul Sarno | San Mauro Cilento | San Mauro La Bruca | San Pietro al Tanagro | San Rufo | San Valentino Torio | Sant’Angelo a Fasanella | Sant’Arsenio | Sant’Egidio del Monte Albino | Santa Marina | Santomenna | Sanza | Sapri | Sarno | Sassano | Scafati | Scala | Serramezzana | Serre | Sessa Cilento | Siano | Sicignano degli Alburni | Stella Cilento | Stio | Teggiano | Torchiara | Torraca | Torre Orsaia | Tortorella | Tramonti | Trentinara | Valle dell’Angelo | Vallo della Lucania | Valva | Vibonati | Vietri sul Mare
Käännös suomeksi
Chenjerai Hove

Chenjerai Hove (2007)
Chenjerai Hove (9. helmikuuta 1956 Mazvihwa, Rhodesia – 12. heinäkuuta 2015 Stavanger, Norja) oli zimbabwelainen kirjailija ja ihmisoikeusaktivisti.
Elämä

Hove syntyi Rhodesian maaseudulla lähellä Zvishavanen kaivoskaupunkia paikallisen päällikön poikana. Hän opiskeli kotimaansa katolisissa kouluissa, sitten yliopistoissa Etelä-Afrikassa ja Hararessa. Opintojensa jälkeen Hove työskenteli opettajana ja kustannustoiminnassa. Vuonna 1984 hänestä tuli Zimbabwen kirjailijaliiton ensimmäinen puheenjohtaja, jona hän toimi vuoteen 1992. Vuonna 1990 hänestä tuli Zimbabwen ihmisoikeusjärjestön perustavan johtokunnan jäsen.
Toimiessaan Zimbabwen PEN:in puheenjohtajana Hove sai osakseen Robert Mugaben hallinnon vihamielisyyden. Hän asui maanpaossa vuodesta 2000-luvun alkuvuosista lähtien. Hove matkusti laajalti ja toimi yliopistojen residenssikirjailijana länsimaissa. Aluksi hän pakeni Ranskaan ja sitten Yhdysvaltoihin. Välillä hän vietti aikaansa myös Alankomaissa, mutta lopulta hän siirtyi Norjaan, jossa kuoli 59-vuotiaana maksan vajaatoimintaan. Leskeksi jäi vaimo Tekla. Hovella oli myös kuusi lasta.
Kirjallisuus

Hoven tuotantoon kuuluu romaaneja, runoja, näytelmiä ja esseitä. Hän kirjoitti sekä äidinkielellään shonaksi että englanniksi. Kansainväliseen näkyvyyteen hän nousi ensimmäisellä englanninkielisellä romaanillaan (Bones, 1988), joka toi hänelle Noma-palkinnon julkaisusta Afrikassa ja josta on tehty käännökset lukuisille kielille. Bones sijoittuu aiheeltaan Rhodesiaan ennen maan itsenäistymistä Zimbabwena. Runokokoelmia Hove julkaisi neljä.
Nika Fleiss

Nika Fleiss
Nika Fleiss (s. 14. joulukuuta 1984) on kroatialainen entinen alppihiihtäjä. Hän on syntynyt Brežicessä, Sloveniassa.
Fleiss asuu nykyisin Samoborissa, Kroatiassa. Hän aloitti hiihtämisen 3-vuotiaana ja parhaiten hän on menestynyt pujottelussa.
Fleiss on edustanut Kroatiaa vuoden 2002 ja 2006 talviolympialaisissa. Salt Lake Cityn kisoissa 2002 hän oli pujottelussa kahdestoista. MM-kilpailuissa hän on sijoittunut pujottelussa kahdeksanneksi St. Moritzissa 2003 ja kymmenenneksi Santa Caterinassa 2005. Nuorten MM-kilpailuissa hän sai hopeaa pujottelussa Mariborissa 2004.
Alppihiihdon maailmancupissa Fleiss teki ensiesiintymisensä Söldenissä 27. lokakuuta 2001. Hänen paras sijoituksensa on kuudes sija Lenzerheiden pujottelussa kaudella 2004–2005. Kauden 2006-2007 Fleiss joutui olemaan sivussa loukkaantumisen vuoksi. Hän ei palattuaan päässyt samalle tasolle kuin ennen loukkaantumistaan, joten hänet tiputettiin Kroatian A-maajoukkueesta. Fleiss lopetti uransa uutisen jälkeen.
Casole

| Casole |
| --- | --- |
 Kaupungin kartta, jossa Casole korostettuna.
Kaupunki:  Città di San Marino
Koordinaatit:  43°56′00″N, 12°26′00″E
Postinumero(t):  47890
Casole on San Marinon pääkaupunkiin kuuluva kaupunginosa (ita. curazia). Kaupunginosan postinumero on 47890. Kaupunginosassa sijaitsee myös seismografi, joka mittaa San Marinon alueella tapahtuvia maanjäristyksiä.
Casolen alueelta on löydetty muutama San Marinon historian kannalta merkittävä arkeologinen löytö: pronssikirves (n. 2000 eaa.) sekä merkkejä etruskien sivilisaatiosta.
Casolessa järjestettiin elokuussa 2020 kaksi uutta kylätapahtumaa.
Caspar Ett

Josef Kriehuberin litografia Caspar Ettistä
Caspar Ett (5. tammikuuta 1788 Eresing – 16. toukokuuta 1847 München) oli saksalainen säveltäjä ja urkuri.
Ett lauloi kuoropoikana benediktiiniluostarissa ja opiskeli Münchenissä. Hän sai vuonna 1816 nimityksen urkuriksi Münchenin Pyhän Mikaelin kirkkoon, jossa työskenteli kuolemaansa saakka. Ett sävelsi lukuisia messuja ja muuta katolista kirkkomusiikkia. Teosten joukossa ovat muiden muassa Stabat Mater kahdelle sekakuorolle sekä requiem c-mollissa kuorolle ja orkesterille tai uruille.
Nógrád

| Nógrádin lääni Nógrád megye |
| --- | --- |

 Lippu:  Vaakuna
 Sijainti
Valtio:  Unkari
Alue:  Pohjois-Unkari
Hallinto:  
 – hallinnollinen keskus:  Salgótarján
Pinta-ala:  2 544 km²
Väkiluku (2015):  195 923
 – väestötiheys:  77 as./km²
 
Nógrád megye
Nógrád on lääni Pohjois-Unkarissa. Se rajautuu Pestin, Hevesin ja Borsod-Abaúj-Zemplénin lääneihin sekä pohjoisessa Slovakiaan. Pääkaupunki on Salgótarján. Muita kaupunkeja ovat Balassagyarmat ja Bátonyterenye. Läänin pinta-ala on 2 544 km² ja sen väkiluku arviolta 195 923 (vuonna 2015).
Suuri osa lääniä on kukkulaista maastoa. Kolmasosa läänin pinta-alasta on metsää, jossa yleisimmät puulajit ovat tammi, pyökki, valkopyökki ja akasia. Läänin alueella kulkevia jokia ovat Ipoly, Galga ja Zagyva.
Aiheesta muualla

Kuvia tai muita tiedostoja aiheesta Nógrád Wikimedia Commonsissa
Unkarin läänit
Bács-Kiskun
Baranya
Békés
Borsod-Abaúj-Zemplén
Budapest
Csongrád
Fejér
Győr-Moson-Sopron
Hajdú-Bihar
Heves
Jász-Nagykun-Szolnok
Komárom-Esztergom
Nógrád
Pest
Somogy
Szabolcs-Szatmár-Bereg
Tolna
Vas
Veszprém
Zala
Nuorten Tiedeakatemia

Nuorten Tiedeakatemia (engl. Young Academy Finland) on vuonna 2017 perustettu monitieteinen nuorten tutkijoiden akatemia, joka pyrkii edistämään tiedettä ja vahvistamaan tieteen asemaa yhteiskunnassa. Nuorten Tiedeakatemian toimitilat ovat Helsingissä Mariankadulla.
Nuorten Tiedeakatemiaan otetaan vuosittain noin 20 uutta jäsentä ja jäsenyyskausi on nelivuotinen. 
Nuorten Tiedeakatemian jäseniksi otetaan uransa varhaisessa vaiheessa olevia tutkijoita, jotka ovat ansioituneita omalla tieteenalallaan. Tutkijan tulee olla viiden vuoden sisään väitellyt ja jäsenkauden alkaessa alle 40-vuotias. Jäseneksi kutsutaan tieteellisten ansioiden perusteella, mutta vuodesta 2022 lähtien Nuorten Tiedeakatemiaan on ollut mahdollista myös hakea jäsenyyttä. Päätökset jäsenvalinnoista tekee Suomalaisen Tiedeakatemian hallitus.
Suomalainen Tiedeakatemia perusti Nuorten Tiedeakatemian vuonna 2017 Emil Aaltosen Säätiön lahjoituksen turvin. Nuorten Tiedeakatemia jatkaa sitä edeltäneen Nuorten Akatemiaklubin perinteitä.
Nuorten Tiedeakatemia toimii Suomalaisen Tiedeakatemian yhteydessä rekisteröimättömänä yhdistyksenä. Nuorten Tiedeakatemian asioita hoitaa ja sitä edustaa hallitus. Hallituksen päätöksiä toteuttaa palkattu tiedekoordinaattori.
Toiminta

Nuorten Tiedeakatemia tekee nuorten tutkijoiden työtä näkyväksi, edistää avointa tiedettä ja tiedekasvatusta sekä vahvistaa tieteen ja päätöksenteon vuorovaikutusta. Kesäkuussa 2022 julkaistussa kannanotossa Nuorten Tiedeakatemia vaati Suomen hallitusta ryhtymään poikkeuksellisiin toimenpiteisiin ilmastonmuutoksen hillitsemiseksi. Ympäristö- ja ilmastoministeri Maria Ohisalo vastaanotti kannanoton Suomalaisen Tiedeakatemian tiloissa.
Nuorten Tiedeakatemia on vuodesta 2019 lähtien koordinoinut Tutkija tavattavissa -palvelua, joka välittää virtuaalisesti toteutettavia tutkijavierailuja kouluihin ja toisen asteen oppilaitoksiin. Vuosina 2019–2020 Nuorten Tiedeakatemiassa toteutettiin ”Nuoret tutkijat tutkitun tiedon välittäjinä” -projekti, jonka tavoitteena oli kehittää ja koota yhteen uudenlaisia, osallistavia keinoja tutkijoiden ja päättäjien törmäyttämiseksi.
Nuorten Tiedeakatemia tekee myös yhteistyötä kansainvälisten sisarakatemioiden kanssa. Toukokuussa 2019 Nuorten Tiedeakatemia järjesti eurooppalaisten nuorten tiedeakatemioiden tapaamisen Helsingissä Tieteiden talolla. Vastaavasti kesäkuussa 2022 Nuorten Tiedeakatemia isännöi Pohjoismaiden ja Baltian maiden nuorten tiedeakatemioiden kokoontumista Helsingissä. Lisäksi Nuorten Tiedeakatemia on ollut mukana valmistelemassa ja allekirjoittamassa kansainvälisiä kannanottoja ja vetoomuksia mm. tutkijoiden tasa-arvoon ja vapauteen sekä tutkimusrahoitukseen liittyen.
Jäsenilleen Nuorten Tiedeakatemia järjestää Akatemiaklubeja, joissa pidetyt esitelmät ja paneelikeskustelut julkaistaan Nuorten Tiedeakatemian YouTube-kanavalla.
Aiheesta muualla

Nuorten Tiedeakatemian verkkosivut
Nika Melia

Nika Melia
Nika Melia (s. 1979) on georgialainen poliitikko ja Yhdistyneen kansallisen liikkeen puheenjohtaja.
CWT Finland

| CWT Finland Oy |
| --- | --- |

Yritysmuoto:  Osakeyhtiö
Perustettu:   29. huhtikuuta 1935
Toimitusjohtaja:  Virpi Paasonen 2011–2017, Johtoryhmä 2017 -
Kotipaikka:  Helsinki,  Suomi
Toimiala:  Matkailu
Tuotteet:  Liikematkat, kokous-ja tapahtumapalvelut
Henkilöstö:  340
Omistaja:  CWT
Kotisivu:  www.mycwt.com/fi/fi/
Infobox OKVirheellinen NIMI-arvo: 
CWT Finland Oy on CWT:n omistama liikematkatoimisto, joka tarjoaa matkahallinto-, kokous ja tapahtuma- sekä matkustuskonsultointipalveluita.
CWT Finlandin historiaa > 2005–2011 Kaleva Travel  Oy

KohdematkatKaleva Oy:n uudeksi nimeksi vaihdettiin toukokuussa 2005 Kaleva Travel Oy ja toimitusjohtajana jatkoi vuoteen 2006 asti Mika Kiljunen. Uutena toimitusjohtajana 2006 aloitti Virpi Paasonen. Hän oli Kaleva Travelin toimitusjohtajana vuoteen 2011 ja Carlson Wagonlits Travelin ostettua Kaleva Travelin Virpi Paasonen jatkoi CWT Finlandin toimitusjohtajana.[lähde? ]
CWT Finlandin historiaa > 2005–2011 Kaleva Travel  Oy > Kaleva Travelin toiminta kansainvälistyy ja palvelutoiminta muuttuu

Vuonna 2005 Tallinnaan avattiin Kaleva Travelin liikematkustajia 24 tuntia vuorokaudessa palveleva Europa Service Center. Uudet toimistot avattiin Vilnaan, Riikaan, Bukarestiin ja Cluj-Napocaan. Virolaiset Hermann Travel ja Reisibüro K yhdistettiin ja kaikkien toimistojen nimeksi muutettiin Kaleva Travel.[lähde? ]
Kaleva Travel Consulting & Solutions -yksikkö perustettiin vuonna 2010.  Uutta oli myös Kaleva Travel Bonus point Manager.
Yhteistyö Carlson Wagonlit Travelin (CWT) kanssa tiivistyi. Aina kun CWT:n voitti glogaalin matkatoimistokilpailutuksen asiakaspalvelupäälliköt saivat hoitaakseen ao. yrityksen Suomen yksiköitä. Lisäksi CWT tuotti Kaleva Travelille, asiakaspalvelupäälliköille ja asiakkaille uusia kansainvälisessä toiminnassa olevia toiminta- ja informaatiovälineitä.[lähde? ]
Vuonna 2007 Kaleva Travelista tuli Suomen suurin liikematkatoimisto ja 2010 Kaleva Travelin lentolippumyynti oli enemmän kuin kahden seuraavaksi suurimman lentolippumyynti yhteensä.
Asikasmarkkinointiin kuului asiakaslehti World Wise sekä vuosittaiset isommat ja pienemmäat asiakastapahtumat.  Vuosina 2003–2015 ilmestyi omakuvapostimerkkisarja. Siihen kuului 12 vuosimerkkiä, joissa kaikissa oli aiheena eri Giacomo Puccinin oopperoiden sankaritar.[lähde? ]
CWT Finlandin historiaa > 2005–2011 Kaleva Travel  Oy > Varaus- ja informaatioteknologia

Asiakaspalveluvirkailijat käyttivät Amadeus Pro salea ja sen kehitysversioita.  Myynnissä ja markkinoinnissa korostettiin teknologiapohjaista Travel Plus tuoteperhettä. Tuoteperhettä kehitettiin koko aika vastaamaan yritys- ja ryhmäasiakkaiden tarpeiden ja teknologiakehitysten myötä.[lähde? ]
Suosituimpana palvelumuotona oli ensimmäinen suomalainen matkailualan portaali Netgate, jonka suunnitteli ja toteutti Mika Suni.[lähde? ]
Verkkosivustolle 2008 avattiin Kaleva Travel online, joka perustui Amaduksen Leisure solution ratkaisuun. Facebookiin ja Twitteriin Kaleva Travel liittyi 2010.[lähde? ]
CWT Finlandin historiaa > 2005–2011 Kaleva Travel  Oy > Merkittäviä matkatoimistoalan tapahtumia

Eyjafjallajökullin tulivuorenpurkaus 2010 aiheutti Euroopassa lähes kokonaan lentoliikenteen lamaantumisen.  Kaleva Travelin käyttämät mobiiliasiakaspalvelut Mobile Travel assistant, Travel coach, Travel Guard olivat asiakaspalvelussa merkittävässä roolissa. Matkavarausten muutokset ja tiedottaminen pystyttiin hoitamaan kiitettävästi.
Matkatoimistoalan murrokseen liittyivät paperisten lentolippujen korvaaminen sähköisillä lentolipuilla 2008 sekä 2010 valtioneuvoston päätös yritysten maksamien lento-, hotelli- yms bonusetujen verotettavuudesta.[lähde? ]
CWT Finlandin historiaa > Yhteiskuntavastuuta

Toimitusjohtaja Virpi Paasonen asiakaslehdessä 03/08:
»… Teemme kaikkemme, jotta ekologinen jalanjälkemme olisi mahdollisimman kevyt. Lisäksi tarjoamme asiakkaillemme entistä enemmän mahdollisuuksia tehdä kestävän kehityksen mukaisia valintoja matkoillaan. Ympäristöohjelman tavoitteena on vähentää jätteiden syntyä, edistää kierrätystä ja ohjata luonnonvarojen vastuullisempaan käyttöön”.»
Kaleva Travelin Core of Conduct, joka kuvasi Kaleva Travelin arvoja; avoimuus, joustavuus, vastuullisuus ja kannattavuus. Green Gate -portaalin CO2 -laskurilla pystyi laskemaan hiilidioksiidijalanjäljen ja sen kautta oli myös  kompensaatioratkaisupalvelu The Carbon Neutral Companyn kanssa. WWFn myönsi Green office merkin 2008 Kaleva Travelille ensimmäisenä matkatoimistona Suomessa. Tulevina vuosina WWFn Green office merkin saivat myös Baltian ja Romanian toimistot.[lähde? ]
Kaleva Travel ja Baltic Sea Action Group (BSAG) kehittivät 2008 rahaston Travel Balance Fund. 
Ympäristöystävällisiä matkustusvaihtoehtoja kehitettiin We Care consept liike- ja erikoisryhmämatkustukseen sekä myös Greengate -videoneuvotteluprojekti Technopoksen kanssa ja paperilaskuille tuli lisämaksu, jonka tuotoista 10 % Travel Balance Fundille.[lähde? ]
Kaleva Travel oli mukana Nelosen Operatio Maa hyväntekeväisyysprojektissa.
CWT Finlandin historiaa > Yhteiskuntavastuuta > Yritysostot

2005 Latvian toiseksi suurinmman matkatoimiston Via Riga SIA:n koko osakekanta.
2008 Kaleva Travel ostaa vähemmistöosakkuuden Hotelzonista.
2008 Kaleva Travel osti 20 % Contgo Ltd:stä (kansainvälinen matkailualan ohjelmistokehitysyritys).
CWT Finlandin historiaa > Tunnustuksia

2008 Tasavallan presidentti myönsi Kaleva Travelille Laatuinnovaatiopalkinnon PK -yritysten sarjassa.
2009 Taloustutkimuksessa Kaleva Travelilla on vahvin liikematkatoimistojen imago.
2010 Kaleva Travel valittiin ensimmäisenä suomalaisena matkailualan edustajana European Business Award - kutsukilpailuun.
2010 Väestöliiton Tirkistys tulevaisuuteen -tunnustuspalkinto.
CWT Finlandin historiaa > 2001–2005 KohdematkatKaleva Oy

Juuranto-Yhtiöiden omistama Kohdematkat osti itseään suuremman MatkaKalevan. Yhdistetyn yhtiön vuoden 2002 kokonaismyynnin arvioitiin olevan noin 300 miljoonaa euroa ja sillä saavutettaisiin noin 30 %:n markkinaosuus suomalaisista liikematkamarkkinoista. KohdematkatKalevan kokonaismyynnistä 85 % oli liikematkoja ja se työllisti noin 500 henkilöä. Toimitusjohtajana jatkoi Kohdematkojen toimitusjohtaja Mika Kiljunen ja kansainväliseksi yhteistyökumppaniksi valittiin Carlson Wagonlit Travel.[lähde? ]
Yhdistetyt pääkonttoritoiminnot siirtyivät Ruoholahteen uuteen pääkonttoriin. Myyntitoimistoja oli useita ympäri Suomea ja muutama Virossa.[lähde? ]
CWT Finlandin historiaa > 2001–2005 KohdematkatKaleva Oy > Varaustoiminta ja informaatioteknologia

Matkapalvelujen varaustoiminta tapahtui puhelimitse, faksilla tai sähköpostitse. Yhteiseksi matkatoimistojärjestelmäksi otettiin MatkaKalevan käyttämä AmadeusProSale -matkatoimistojärjestelmä ja Kohdematkojen Euro*Tracista luovuttiin.[lähde? ]
Asiakasyrityksille tarjottiin itsevarausmahdollisuutta ja ensimmäisenä tuotteena oli Amadeus Finland Oyn Aergo, jolla matkanvaraaja tai matkustaja itse pystyi pystyi varamaan lentolippuja. Asiakasyritysten tiloissa olleita matkapalvelupisteitä eli satelliittitoimistoja alettiin siirtämään nopeasti yleistyyviin palvelukeskuksiin. Vapaa-ajan matkatoimistopalvelun innovaationa oli henkilökohtainen, kotikäyntejä tekevä Matkaräätäli.[lähde? ]
CWT Finlandin historiaa > 2001–2005 KohdematkatKaleva Oy > Merkittäviä matkatoimistoalan tapahtumia

Syksyllä 2004 lentoyhtiöt siirtyivät Suomessa yksi toisensa jälkeen nollakomissioon ja muutamat esittelivät uuden palvelumuodon lentokentillä: Lähtöselvitys internetissä tai automaatilla. Nollakomission myötä matkatoimistojen ansaintalogiikka muuttui ja asiakkaalta perittiin kunkin matkatoimiston itse määrittelemä palvelumaksu (Transaction Fee). Palvelumaksu kattoi matkatoimistovirkailijan työn. Mikäli asiakas käytti itsevarausjärjestelmää palvelumaksu oli  edullisempi. Suurasiakassopimukset muutettiin vastaamaan palvelumaksukäytäntöä.[lähde? ]
CWT Finlandin historiaa > 2001–2005 KohdematkatKaleva Oy > Ryhmä- ja Erikoismatkat

Ryhmä ja erikoismatkustusta lisättiin ostamalla Yhtyneiltä Kuvalehdiltä Media-Matkat. KohdematkatKaleva ja lentoyhtiö Blue 1 toteuttivat kahdestaan lentosarjan Kittilään kevättalvella 2005.
Hermann Travel toimi Viron olympiakomitean virallisena matkatoimistona Torinon talviolympialaissa 2006 ja Pekingin kesäolympialaisissa 2008.[lähde? ]
CWT Finlandin historiaa > 2001–2005 KohdematkatKaleva Oy > Yritysostot

2003 Media-Matkat.
2004 Herman Travelin koko osakekanta.
2004 Carlson Wagonlit Travel Liettuan toimipiste.
CWT Finlandin historiaa > 1967–2001 Kohdematkat Oy

Konsuli Kai Juuranto ja kauppaneuvos Antti Aarnio-Wihuri perustivat Kohdematkat 1967. Aluksi se Juuranto-yhtiöiden ja Wihuriyhtymän sekä muiden omistajien liike- ja ryhmämatkustus tarpeita. Kohdematkat oli merkittävä Lähi-idän projektimatkustusta hoitava matkatoimisto. 1990 -loppupuolella Kohdematkat innovoi ja kehitti  asiakasyrityksilleen sähköisiä varaustapoja sekä tarjosi itsevarauspäätteitä liikematkojen hoitamiseksi muista liikematkatoimistoista poikkeavalla tavalla. 2001 Kohdematkat osti MatkaKalevan ja näistä kahdesta yrityksestä syntyi KohdematkatKaleva Oy.
CWT Finlandin historiaa > 1935–2001 MatkaKaleva Oy

MatkaKaleva (alun perin Matkatoimisto Kaleva Oy) perustettiin 29. huhtikuuta 1935. MatkaKaleva oli  kehittämässä liikematkustuksen palvelumuotoja, hyödyntämässä uusinta varaus- ja viestintäteknologiaa sekä tukemassa matkatoimistojen yhteistyötä ja solmien aktiivisesti kansainvälisiä yhteistyösopimuksia. MatkaKaleva oli liikematkustukseen erikoistunut Suomen suurin yksityinen matkatoimisto, jonka omisti suomalainen huolintaliike John Nurminen Oy.[lähde? ]
Aiheesta muualla

Kaleva Travelin www-sivut (Arkistoitu – Internet Archive)
CWT Finlandin www-sivut[vanhentunut linkki]
Casoli

| Casoli |
| --- | --- |

Valtio:   Italia
Alue:  Abruzzo
Maakunta:  Chieti
Hallinto:  
 – Hallinnon tyyppi:  Kunta
 – Pormestari:  Massimo Tiberini
Pinta-ala:  
 – Kokonaispinta-ala:  67,04 km²
Väkiluku (31.12.2017):  5 585
 – Väestötiheys:  83 as./km²
Postinumero:  66043
Infobox OKVirheellinen NIMI-arvo: 
Casoli on Keski-Italiassa, Abruzzon hallinnollisella alueella Chietin maakunnassa sijaitseva kunta. Kunnassa asui 5 585 ihmistä vuonna 2017. Vuoden 2011 väestönlaskennan mukaan kunnassa oli 5 847 asukasta.
Nuwakotin piirikunta

| Nuwakotin piirikunta नुवाकोट, Nuvākoṭ |
| --- | --- |

 Nuwakotin piirikunnan sijainti Nepalissa.
 Koordinaatit: 27.897°N, 85.146°E 
Valtio:     Nepal
Nepalin kehitysalueet:  Keskinen kehitysalue
Nepalin vyöhykkeet:  Bagmati
Hallinto:  
 – hallinnollinen keskus:  Bidur (26 750 as., 2011)
Pinta-ala  ():  1 121 km²
Väkiluku (2011)  ():  277 471
 – väestötiheys:  248 as./km²
HDI (2011):  0,466
Lyhenteet:  
 – ISO 3166:  NP-BA
 
ddcnuwakot.gov.np
 Nuwakotin piirikunnan kartta. Hallintokeskuksen sijainti käy ilmi kartalta. 
Nuwakotin piirikunta (nepaliksi नुवाकोट, Nuvākoṭ) on yksi Nepalin 75 piirikunnasta. Se sijaitsee Nepalin Keskisen kehitysalueen Bagmatin vyöhykkeellä, pääkaupunki Kathmandun pohjoispuolella.
Piirikunta rajautuu pohjoisessa Rasuwan, idässä Sindhupalchokin, etelässä Kathmandun ja lännessä Dhadingin piirikuntaan.
Nuwakotissa asui vuonna 2011 yhteensä 59 215 perhekuntaa, joihin kuului  277 471 ihmistä. Piirikunnan pinta-ala on 1 121 neliökilometriä ja asukastiheys 248 as./km2. Hallinnollinen keskus on Bidurin kaupunki (26 750 as., 2011).
Luonnonmaantieteellisesti piirikunta ryhmitellään osaksi Nepalin Keskistä kumpuvyöhykkettä. Tarkemmassa jaottelussa piirikunnasta 28,6 % sisällytetään ylempään trooppiseen, 50,8 % subtrooppiseen, 13,4 % lauhkeaan, 3,9 % subalpiiniseen ja 1,3 % alpiiniseen kasvillisuusvyöhykkeeseen sekä 0,3 % ylempään vuoristovyöhykkeeseen (nival zone) ja 1,7 % vesistöihin kuuluvaksi.
Nuwakotin piirikunta oli yksi pahoin kärsineitä seutuja 25. huhtikuuta 2015 sattuneessa maanjäristyksessä. Piirikunnan rakennuksista yli 80 prosenttia raportoitiin tuhoutuneiksi.
Oheiset kuvat ovat ajalta ennen kevään 2015 maanjäristystä.
Temppeli - Nuwakot Durbar.
Duipipal.
Kakanin kylää.
Näkymä Kakanin kylästä.
Vuoristotie monsuunikaudella.
Kävelysilta joen yli.
Aiheesta muualla

Kuvia tai muita tiedostoja aiheesta Nuwakotin piirikunta Wikimedia Commonsissa
Nuwakot district (VDC-Municipality in detail, 2011 Census) (Arkistoitu – Internet Archive) (englanniksi) (cbs.gov.np)
Earthquake relief: Youth going up to Nuwakot (video, pienen avustuserän matkasta kylään Nuwakotissa) (englanniksi) (youtube.com)